**Zmluva o dielo č. ........./20.../**

**uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov (ďalej len „Obchodný zákonník”) a ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva”)**

**Článok I.**

**Zmluvné strany**

1. **Objednávateľ:**

 Názov: Slovenský stolnotenisový zväz

Sídlo: Černockého 6

IČO : 308 06 836

IČ DPH: SK2020880884

zastúpený : predseda – Ing. Anton Hamran

Bankové spojenie : Slovenská sporiteľňa, a.s.

IBAN : SK09 0900 0000 0051 6511 8018

BIC/SWIFT : GIBASKBX

Zriadená: registráciou na MV SR dňa 14.7.2017

 pod. č. VVS 1/900/90-2543-10

 (ďalej len „objednávateľ“)

**a**

1. **Zhotoviteľ:**

 Názov:

 Sídlo:

 V zastúpení:

 IČO:

 DIČ:

 Bankové spojenie:

 IBAN:

 Zapísaný v obchodnom registri okresného súdu . . . . . . . . .

 (ďalej len „zhotoviteľ“)

 (objednávateľ a zhotoviteľ spolu aj ako „zmluvné strany”)

1. Na základe úspešnej ponuky zhotoviteľa (ďalej aj ako „ponuka zhotoviteľa”) v procese zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) sa objednávateľ a zhotoviteľ dohodli na tom, že zhotoviteľ vykoná pre objednávateľa dielo podľa článku II. tejto zmluvy.
2. Podkladom pre uzatvorenie tejto zmluvy je cenová ponuka zhotoviteľa doručená objednávateľovi na základe Výzvy na predkladanie ponúk.

**Článok II.**

**Predmet zmluvy**

Predmetom zmluvy je záväzok zhotoviteľa pre objednávateľa vykonať dielo, a to **„............................................................“,** a to v zmysle cenovej ponuky (ďalej len „dielo“). Záväzku zhotoviteľa zodpovedá povinnosť objednávateľa zaplatiť za riadne a včas vykonané dielo zmluvne dohodnutú cenu. Podrobný rozsah diela je uvedený ponuke, ktorá tvorí prílohu č. 1 tejto zmluvy.

**Článok III.**

**Práva a povinnosti zmluvných strán**

1. Zhotoviteľ sa zaväzuje vykonať pre objednávateľa dielo za podmienok dohodnutých v tejto zmluve a riadne a včas vykonané dielo odovzdať objednávateľovi v zodpovedajúcej kvalite.
2. Objednávateľ sa zaväzuje poskytovať zhotoviteľovi súčinnosť potrebnú na vykonanie diela, prevziať riadne dokončené dielo a zaplatiť za jeho vykonanie dohodnutú cenu.
3. Zhotoviteľ potvrdzuje, že sa oboznámil s rozsahom a povahou diela, že sú mu známe technické, kvalitatívne a iné podmienky potrebné k vykonaniu diela. Súčasne vyhlasuje, že má oprávnenie na vykonávanie činností a služieb uvedených v Prílohe č. 1, ktoré sú predmetom tejto zmluvy, a že je personálne, technicky a odborne spôsobilý na vykonanie diela.

**Článok IV.**

**Termín a miesto plnenia**

1. Zhotoviteľ sa zaväzuje riadne a včas vykonať dielo podľa bodu 2.1 tejto zmluvy a odovzdať dielo objednávateľovi v týchto termínoch:

 **Termín začatia:** dňom odovzdania a prevzatia staveniska,

 **Termín dokončenia**: 2 mesiace od dátumu odovzdania a prevzatia staveniska

1. Zhotoviteľ je povinný bezodkladne písomne informovať objednávateľa o vzniku akejkoľvek udalosti, ktorá môže mať vplyv na riadne a včasné vykonanie diela.
2. Nedodržanie termínu vykonania a odovzdania diela zhotoviteľom podľa bodu 4.1 tohto článku pre dôvody na strane zhotoviteľa má za následok uplatnenie sankcie zo strany objednávateľa voči zhotoviteľovi, a to vo forme zmluvnej pokuty v zmysle čl. X. bodu 10.1 tejto zmluvy.
3. Zhotoviteľ splní svoj záväzok vykonať dielo jeho riadnym ukončením, vrátane odstránenia prípadných vád, a odovzdaním diela objednávateľovi. Za ukončenie diela sa považuje deň, kedy bol zmluvnými stranami podpísaný **protokol o odovzdaní a prevzatí diela.**
4. Ak po protokolárnom odovzdaní diela podľa bodu 4.4 tejto zmluvy objednávateľovi budú zistené vady diela, je zhotoviteľ povinný takéto vady diela, ktoré mu budú zo strany objednávateľa písomne oznámené, bezodkladne odstrániť na vlastné náklady (záručná doba viď čl. VII. tejto zmluvy).
5. Ak zhotoviteľ riadne dokončí dielo pred dohodnutým termínom uvedeným v bode 4.1 zmluvy, objednávateľ sa zaväzuje takto riadne vykonané dielo prevziať aj v skoršom termíne. Zhotoviteľ riadne dokončenie diela pred termínom dohodnutým v bode 4.1 zmluvy a jeho možnosť prevzatia oznámi objednávateľovi písomne na adrese jeho sídla uvedenej v bode 1.1 zmluvy.
6. Dodržanie termínov plnenia podľa bodu 4.1 tohto článku zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Zhotoviteľ nie je v omeškaní so splnením záväzku po dobu, počas ktorej nemohol plniť svoje povinnosti následkom okolností vzniknutých na strane objednávateľa, pričom termín plnenia sa o tento čas predlžuje bez nároku objednávateľa na uplatnenie sankcií.

4.8 Miesto výkonu prác: .................................................................................................

**Článok V.**

**Cena diela**

1. Dohodnutá cena za vykonanie diela je stanovená v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách a je doložená cenovou ponukou zhotoviteľa uvedenej v prílohe č. 1.
2. Dohodnutá cena za vykonanie diela je nasledovná:

Cena diela bez DPH:.................Eur

DPH 20 % ...............................Eur

Cena diela s DPH: ....................Eur

(slovom: ................................... Eur)

Zhotoviteľ je/nie je platiteľom DPH.

1. Dohodnutá cena za vykonanie diela je konečná, pevná, záväzná a zahŕňa všetky náklady, ktoré zhotoviteľovi vzniknú v súvislosti s realizáciou jeho záväzku podľa tejto zmluvy. Zhotoviteľ nie je oprávnený jednostranne zvýšiť dohodnutú cenu diela.
2. Zhotoviteľ si musí - keramické dlažby a obklady, ako aj podlahovú krytinu dať vopred schváliť verejnému obstarávateľovi - objednávateľovi.

**Článok VI.**

**Platobné podmienky**

1. Zmluvné strany sa dohodli na vykonaní diela bez zálohových platieb. Zhotoviteľ vystaví faktúru objednávateľovi za  vykonanie diela až po riadnom ukončení a odovzdaní diela objednávateľovi. Podkladom pre vystavenie faktúry je súpis skutočne vykonaných prác potvrdený podpisom oprávnenej osoby za zhotoviteľa a oprávnenej osoby za objednávateľa. Súpis skutočne vykonaných prác podľa predchádzajúcej vety tvorí prílohu faktúry vystavenej zhotoviteľom podľa tohto bodu.
2. Zhotoviteľom vystavená faktúra musí obsahovať:
* označenie zmluvných strán, resp. povinnej a oprávnenej osoby, sídlo, IČO, IČ DPH,
* číslo faktúry,
* číslo tejto zmluvy,
* deň vystavenia a deň splatnosti faktúry,
* označenie peňažného ústavu a IBAN účtu, na ktorý sa má platiť,
* fakturovanú sumu v EUR,
* pri faktúrach s uplatnením DPH hodnotu DPH v % a v EUR,
* označenie diela,
* pečiatku a podpis oprávnenej osoby,
* prílohu, ktorou je súpis skutočne vykonaných prác potvrdený zhotoviteľom a objednávateľom,

6.3 Lehota splatnosti vystavenej faktúry je do 30 dní odo dňa riadneho doručenia faktúry objednávateľovi v listinnej podobe na adresu jeho sídla uvedenú v bode 1.1 zmluvy. Ak nastane omeškanie platby faktúry z dôvodov na strane Štátnej pokladnice, nie je objednávateľ po túto dobu v omeškaní so zaplatením sumy uvedenej vo faktúre.

6.4 Objednávateľ má právo vrátiť vystavenú faktúru zhotoviteľovi, ak vystavená faktúra neobsahuje náležitosti daňového dokladu podľa všeobecne záväzných právnych predpisov Slovenskej republiky alebo ak neobsahuje náležitosti podľa bodu 6.2 tejto zmluvy. Takto objednávateľom vrátenú faktúru zhotoviteľ podľa charakteru nedostatkov buď opraví alebo vystaví novú. V takom prípade sa zastaví plynutie lehoty splatnosti faktúry a nová 30 dňová lehota splatnosti začne plynúť dňom riadneho doručenia opravenej alebo novej faktúry objednávateľovi.

6.5 Cena za vykonanie diela sa považuje za uhradenú v deň, kedy bola čiastka odpísaná z účtu objednávateľa.

**Článok VII.**

**Záručná doba a zodpovednosť za vady**

1. Zhotoviteľ zodpovedá za to, že dielo je vykonané v súlade s podmienkami dohodnutými v tejto zmluve a podľa všeobecne záväzných právnych predpisov.
2. Zhotoviteľ zodpovedá za vady, ktoré má dielo v čase jeho odovzdávania objednávateľovi alebo ktoré vzniknú počas plynutia záručnej doby.
3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení starostlivosti nemohol zistiť ich nevhodnosť alebo napriek jeho upozorneniu objednávateľ na ich použití trval.
4. Záručná doba na dielo je **24 mesiacov** a začína plynúť dňom protokolárneho odovzdania diela zhotoviteľom objednávateľovi. Záručná doba na dodaných technologických zariadeniach je určená podľa záručnej doby dodávateľa technických zariadení.
5. Ak sa počas plynutia záručnej doby zistí, že dielo má vady, objednávateľ má právo požadovať odstránenie týchto vád a zhotoviteľ je povinný tieto vady odstrániť na svoje náklady.
6. Objednávateľ sa zaväzuje, že ním zistenú vadu diela oznámi zhotoviteľovi bezodkladne po zistení na adrese zhotoviteľa uvedenej v bode 1.2 zmluvy.
7. Zhotoviteľ sa zaväzuje začať s odstraňovaním prípadných vád diela bezodkladne po písomnom oznámení objednávateľa podľa bodu 7.6 zmluvy a zistené vady na vlastné náklady odstrániť v čo najkratšom technicky možnom čase podľa písomnej dohody zmluvných strán.
8. Objednávateľ má právo zabezpečiť odstránenie vád inou organizáciou na náklady zhotoviteľa, ak zhotoviteľ v dohodnutom termíne podľa bodu 7.7 tejto zmluvy vady diela neodstráni.

**Článok VIII.**

**Podmienky vykonania diela**

1. Zhotoviteľ sa zaväzuje vykonať dielo vo vlastnom mene, na vlastnú zodpovednosť, na vlastné náklady, vlastnými prostriedkami a v požadovanej odbornej kvalite, pričom je povinný dodržiavať platné technické normy a všeobecne záväzné právne predpisy vzťahujúce sa na dielo.
2. Objednávateľ odovzdá zhotoviteľovi stavenisko formouprotokolu o odovzdaní a prevzatí staveniska, a to v dvoch rovnopisoch, z ktorých dostane každá zo zmluvných strán po jednom vyhotovení, to všetko najskôr 30 kalendárnych dní odo dňa doručenia písomnej výzvy objednávateľa zhotoviteľovi na prevzatie staveniska.
3. Zhotoviteľ je povinný viesť stavebný denník, ktorý na vyžiadanie sprístupní objednávateľovi.
4. Objednávateľ sa zaväzuje, že poskytne zhotoviteľovi súčinnosť spočívajúcu najmä v sprístupnení priestorov k prevedeniu prác, odovzdaní doplňujúcich údajov a podkladov, ktorých potreba vznikne počas realizácie prác. Objednávateľ je povinný odovzdať stavenisko vypratané tak, aby zhotoviteľ mohol na ňom začať práce v súlade s podmienkami zmluvy.
5. Objednávateľ zodpovedá za to, že odovzdané podklady sú bez právnych a faktických vád.
6. Zhotoviteľ zodpovedá za bezpečnosť a ochranu zdravia vlastných zamestnancov, ktorí sú zhotoviteľom o bezpečnosti a ochrane zdravia pri práci poučení, a tiež zodpovedá za čistotu a poriadok na stavenisku. Zhotoviteľ je povinný dodržiavať nariadenie vlády SR č. 396/2006 o min. bezpečnostných a zdravotných požiadavkách na stavenisko.
7. Zhotoviteľ odstráni na vlastné náklady odpady, ktoré vzniknú pri zhotovovaní diela v súlade so zákonom č. 79/2015 Z. z. Zákon o odpadoch a o zmene a doplnení niektorých zákonov.
8. Zhotoviteľ si v spolupráci s objednávateľom zabezpečí možnosti napojenia na odber elektrickej energie a vody a do stavebného denníka zapíše počiatočné a konečné merania. Podmienky odberu vody a elektrickej energie budú dohodnuté v protokole o odovzdaní a prevzatí staveniska uvedeného v bode 8.2 zmluvy.
9. Stavebný materiál, zariadenia potrebné na vykonanie diela a technologické zariadenia zabezpečuje zhotoviteľ. Kúpna cena týchto vecí je súčasťou dohodnutej ceny za vykonanie diela v súlade s čl. V tejto zmluvy.
10. Nebezpečenstvo vzniku škody na jednotlivých častiach diela, ako aj na veciach a materiáloch potrebných na vykonanie diela, znáša zhotoviteľ až do okamihu protokolárneho prevzatia diela objednávateľom.
11. Zhotoviteľ sa zaväzuje dielo realizovať v čiastkových termínoch tak, ako sú uvedené v Harmonograme stavebných prác, ktorý tvorí prílohu č. 2 tejto Zmluvy o dielo. *(pozn. Harmonogram predložený zhotoviteľom ako súčasť ponuky vo verejnom obstarávaní).*

**Článok IX.**

**Odovzdanie a prevzatie diela**

1. Zhotoviteľ sa zaväzuje najmenej tri pracovné dni pred odovzdaním diela, ktoré je predmetom tejto zmluvy, písomne vyzvať objednávateľa na jeho prevzatie. Následne si zmluvné strany písomne dohodnú presný čas odovzdania a prevzatia diela.
2. O priebehu preberacieho konania spíše zhotoviteľ v súčinnosti s objednávateľom **protokol o odovzdaní a prevzatí diela**, a to v dvoch rovnopisoch, z ktorých dostane každá zo zmluvných strán po jednom vyhotovení. Protokol o odovzdaní a prevzatí diela, okrem základných údajov o zmluvnom vzťahu obsahuje:
* zhodnotenie akosti vykonaných prác,
* súpis zistených vád a v takom prípade dohodu zmluvných strán o opatreniach a lehotách pre zhotoviteľa na odstránenie zistených vád diela,
* súpis odovzdaných dokladov,
* atesty a certifikáty výrobkov,
* kópiu stavebného denníka,
* doklad o likvidácii stavebnej sutiny,
* predpísané skúšky a revízie,
* stanoviská dotknutých orgánov
* dátum a podpisy oprávnených zástupcov zmluvných strán.

**Článok X.**

**Zmluvné pokuty**

1. V prípade omeškania zhotoviteľa s vykonaním a odovzdaním diela riadne a včas v dohodnutom termíne plnenia v zmysle čl. IV. tejto zmluvy je objednávateľ oprávnený požadovať od zhotoviteľa zaplatenie zmluvnej pokuty vo výške 1 % z celkovej dohodnutej ceny diela uvedenej v čl. V. tejto zmluvy za každý začatý deň omeškania.
2. Ak zhotoviteľ neodstráni vady diela podľa písomnej dohody zmluvných strán v zmysle bodu 7.7 tejto zmluvy je objednávateľ oprávnený požadovať od zhotoviteľa zaplatenie zmluvnej pokuty vo výške 1 % z celkovej dohodnutej ceny diela uvedenej v čl. V. tejto zmluvy za každý začatý deň omeškania.
3. Nárok na náhradu škody spôsobnej porušením zmluvnej povinnosti, na ktorú sa viaže zmluvná pokuta, nie je týmto dotknutý.

**Článok XI.**

**Vyššia moc**

1. Pre účely tejto zmluvy sa vyššou mocou rozumie každá vonkajšia udalosť alebo okolnosť výnimočného a neodvratného charakteru, ktorú zmluvné strany nemohli predvídať a ovplyvniť pri podpisovaní zmluvy o dielo, a ktorá znemožňuje realizáciu celého zmluvného diela, napr. vojna, mobilizácia, živelné pohromy a pod.
2. Ak by vyššia moc spôsobila prerušenie plnenia zmluvných záväzkov o viac ako 30 kalendárnych dní, zmluvné strany sa dohodnú na iných opatreniach, prípadne na iných postupoch týkajúcich sa ďalšej realizácie zmluvy.
3. Ak sa splnenie tejto zmluvy stane nemožným do 3 mesiacov od vyskytnutia sa vyššej moci, zmluvná strana, na strane ktorej sa vyskytla prekážka vyššej moci, požiada druhú zmluvnú stranu o úpravu zmluvy alebo o prípadné ukončenie zmluvy.
4. V prípade vyššej moci nie je zmluvná strana, ktorej sa vyššia moc priamo týka, v omeškaní s plnením záväzku vyššou mocou dotknutej zmluvnej povinnosti a oprávnená strana nemá nárok na prípadnú zmluvnú pokutu spojenú s omeškaním takejto povinnosti, a to počas trvania vyššej moci, ale len do doby uvedenej v bode 11.3 zmluvy. Zmluvné strany po uplynutí doby podľa predchádzajúcej vety postupujú podľa bodu 11.3 zmluvy.

**Článok XII.**

**Ostatné ustanovenia**

1. Zhotoviteľ má povinnosť objednávateľa pravidelne informovať o stave a rozpracovanosti diela, a to vždy na požiadanie objednávateľa a podľa jeho potreby.
2. Zhotoviteľ pri plnení svojho zmluvného záväzku postupuje s odbornou starostlivosťou. Je povinný dodržiavať všeobecne záväzné právne predpisy, technické normy a podmienky dohodnuté v tejto zmluve. Zhotoviteľ je povinný riadiť sa podkladmi poskytnutými od objednávateľa a pokynmi objednávateľa.

**Článok XIII.**

**Trvanie zmluvy**

1. Zmluvné strany sa dohodli, že zmluva môže zaniknúť aj písomnou dohodou zmluvných strán, písomnou výpoveďou objednávateľa alebo odstúpením od zmluvy.
2. Objednávateľ môže aj bez uvedenia dôvodu ukončiť zmluvu písomnou výpoveďou s pätnásťdňovou výpovednou lehotou. Výpovedná lehota začína plynúť prvým dňom po doručení výpovede zhotoviteľovi.
3. Zmluvné strany sa dohodli, že odstúpiť od zmluvy je možné iba pri jej podstatnom porušení. Odstúpenie od zmluvy je účinné dňom doručenia odstúpenia od zmluvy v listinnej podobe jednej zo zmluvných strán.
4. Za podstatné porušenia zmluvy zo strany zhotoviteľa sa považuje:
5. neodovzdanie vykonaného diela v požadovanej kvalite a rozsahu podľa prílohy č.1 tejto zmluvy,
6. omeškanie s dokončením a odovzdaním diela o viac ako 7 kalendárnych dní, ak sa zmluvné strany nedohodnú inak,
7. opakované porušenie zmluvných podmienok, a to napriek predchádzajúcemu písomnému upozorneniu zo strany objednávateľa,
8. začatie konkurzného konania alebo reštrukturalizácie voči zhotoviteľovi,
9. vstup zhotoviteľa do likvidácie.
10. Právo na náhradu škody zostáva zachované aj po odstúpení od zmluvy. Odstúpenie od zmluvy sa nedotýka nároku druhej zmluvnej strany na zaplatenie zmluvnej pokuty.
11. Po zániku zmluvy z dôvodu odstúpenia od zmluvy odovzdá zhotoviteľ objednávateľovi rozostavané dielo v stave, v akom sa ku dňu odstúpenia nachádza. Zhotoviteľ odovzdá objednávateľovi spolu s rozostavaným dielom všetky podklady, ktoré prijal od objednávateľa k vykonaniu diela, atesty, osvedčenia, certifikáty, záručné listy a pod., týkajúce sa zrealizovanej časti diela.

**Článok XIV.**

**Záverečné ustanovenia**

1. Vzťahy touto zmluvou bližšie neupravené sa spravujú príslušnými ustanoveniami zákona č. 513/1991 Zb. Obchodný zákonník v znení neskorších predpisov a ustanoveniami iných všeobecne záväzných právnych predpisov Slovenskej republiky.
2. Zmluva podlieha povinnému zverejneniu v Centrálnom registri zmlúv vedenom Úradom vlády Slovenskej republiky v súlade so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
3. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
4. Túto zmluvu je možné meniť alebo dopĺňať iba formou očíslovaných písomných dodatkov so súhlasom oboch zmluvných strán a za dodržania podmienok podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
5. Neoddeliteľnou súčasťou tejto zmluvy je **Príloha č. 1 – Cenová ponuka** a**Príloha č. 2 – Harmonogram stavebných prác.**
6. Zmluvné strany sa dohodli, že účinky doručenia akýchkoľvek písomností podľa tejto zmluvy nastávajú tiež dňom vrátenia nedoručenej zásielky odosielateľovi alebo dňom odmietnutia prijatia zásielky adresátom.
7. Ak sa zistí, že niektoré z ustanovení tejto zmluvy je neplatné alebo neúčinné, neplatnosť alebo neúčinnosť ustanovenia nemá za následok neplatnosť alebo neúčinnosť ďalších ustanovení zmluvy, ani samotnej zmluvy. Zmluvné strany sa zaväzujú, že neplatné alebo neúčinné ustanovenie bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto zmluvy sledovali neplatným alebo neúčinným ustanovením. Obdobne budú zmluvné strany postupovať aj v prípade, ak sa zistí, že niektoré z ustanovení tejto zmluvy je nevykonateľné.
8. Táto zmluva je vyhotovená v štyroch rovnopisoch, z ktorých po ich podpísaní oprávnenými zástupcami zmluvných strán objednávateľ dostane dva rovnopisy a zhotoviteľ dostane dva rovnopisy.
9. Zmluvné strany vyhlasujú, že si zmluvu riadne prečítali, jej obsahu porozumeli, že zmluvu uzatvárajú na základe svojej skutočnej vážnej, určitej a slobodnej vôle, že zmluva nebola uzatvorená v tiesni, pod nátlakom, ani za zvlášť nevýhodných podmienok a na znak súhlasu s jej obsahom ju podpisujú.

Za objednávateľa: Za zhotoviteľa:

V ................... dňa ................ V .................. dňa ....................

 ............................................ ............................................ zhotoviteľ